cyanic-selkie/wikianc huggingface dataset:
Կարմեն Լիրա
Կենսագրություն
Կարմեն Իսաբել Կարվախալ Կեսադան ծնվել է 1888 թվականի հունվարի 15-ին, Սան Խոսեում։ Սովորել է աղջիկների բարձրագույն դպրոցում, որն ավարտել է 1904 թվականին ։ 1906 թվականին աշխատել է Սան Խուան Դիոսի հիվանդանոցում, բայց կրոնական կյանքում չգտնելով իր կոչումը, սկսել է զբաղվել մանկավարժական և գրական գործունեությամբ և թերթերում («Diario de Costa Rica», «La Hora», «La Tribuna») ու ամսագրերում («Ariel», «Athenea» և «Pandemonium») հոդվածներ է հրապարակել։
1918 թվականին Կարմեն Լիրան հրապարակել է իր առաջին վեպը՝ «Սայլակում» (En una silla de ruedas), որտեղ պատկերում է ազգային ավանդույթներն ու սովորույթները հաշմանդամ տղայի աչքերով, որը նկարիչ է դարձել ։ Ֆեդերիկո Տինոկո Գրանադոսի բռնապետության դեմ 1919 թվականին կայացած ուսուցիչների բողոքի ցույցի ժամանակ ելույթ է ունեցել նաև Կարմեն Լիրան, որից հետո ամբոխն այրել է կառավարության հեռագրական բաժանմունքը։ Նրա նկատմամբ հետախուզում է հայտարարվել, բայց նրան հաջողվել է փախչել ։ 1920 թվականին Լիրան հրատարակել է իր հայտնի գիրքը՝ «Մորաքույր Պանչիտայի հեքիաթները» (Los Cuentos de Mi Tia Panchita) ժողովրդական հեքիաթների ժողովածուն։
Բռնապետության անկումից հետո Կարվախալին տրամադրվել է կրթաթոշակ՝ արտասահմանում սովորելու համար։ Նա այցելել է նաև Իտալիայի և Անգլիայի դպրոցներ՝ ծանոթանալու Եվրոպայում կիրառվող մանկավարժական մեթոդիկային։ Վերադառնալուց հետո՝ 1921 թվականին, ղեկավարել է Կոստա Ռիկայի Նորմալ դպրոցի (մանկավարժական քոլեջ) մանկական գրականության բաժինը։ 1926 թվականին Կարմեն Լիրան հիմնադրել և ղեկավարել է Մոնտեսսորիի մեթոդիկայով երկրում առաջին մանկավարժական հաստատությունը` մանկապարտեզը, որտեղ ընդունվում էին Սան Խոսեի աղքատ ընտանիքների երեխաները ։
Լիրայի տունը հավաքատեղի դարձավ մտավորականների և գրողների համար, և նա ավելի ներքաշվեց ձախ քաղաքական գործունեության մեջ։ 1931 թվականին Մանուել Մորա Վալվերդի հետ հիմնադրել են Կոստա Ռիկայի Կոմունիստական կուսակցությունը ։ Նրանց են միացել գործընկեր ուսուցիչները՝ Մարիա Ալֆարո դե Մատան, Օդիլիյա Կաստրո Իդալգոն, Ադելա Ֆերրետոն, Անժելա Գարսիան, Լուիսա Գոնսալեսը, Ստելլա Պերալտան, Էմիլիա Պրիետոն, Լիլիա Ռամոսը, Սիլվա Էսթերը և Օրտենսիա Սելայան, որոնք, լինելով արմատականության կողմնակիցներ, հանդես էին գալիս նահապետական հասարակության դեմ՝ կանանց դերը համարելով բացառապես ընտանիքը, ամուսնությունը և մայրությունը ։ Նույն թվականին Կարմեն Լիրան և Լուիսա Գոնսալեսը ստեղծել են Աշխատավոր կանանց միությունը և առաջարկել ստեղծելու Կոստա Ռիկայի մանկավարժների արհմիություն, որը Օդիլիեյ Կաստրոյի կողմից ձևավորվեց միայն 1939 թվականին։
1931 թվականին Կարմեն Լիրան հրատարակել է «Բանանները և մարդիկ»(Bananos y Hombres) պատմվածքների շարքը բանանի պլանտացիաների բանվորների մասին՝ կանխագուշակելով կոմունիստների կողմից 1934 թվականին կազմակերպվող գործադուլի մասին, որում նա զգալի դեր խաղաց ։
Քանի որ Կարմեն Լիրայի քաղաքական գործունեությունը գնալով ավելի արմատական էր դառնում, նրան հեռացրեցին ուսուցչությունից։ Իսկ 1948 թվականին Կոստա Ռիկայի քաղաքացիական պատերազմի ավարտից հետո, երբ Խոսե Ֆիգերես Ֆեռերը արգելեց կոմկուսի գործունեությունը, Կարմեն Լիրային աքսորեցին Մեքսիկա։ Չնայած լուրջ հիվանդության պատճառով տուն վերադառնալու մասին նրա բազմաթիվ դիմումներին, կառավարությունը այդպես էլ չթույլատրեց, և նա 1949 թվականի մայիսի 14-ին մահացավ Մեքսիկայում ։
1962 թվականին Կոբանո կրթական խորհուրդը Կարմեն Լիրայի պատվին դպրոցներից մեկը կոչեց նրա անունով, իսկ Կոստա Ռիկայի օրենսդիր ժողովը 1976 թվականին՝ հետմահու, պարգևատրեց նրան։ Լիրան 2005 թվականին ընդգրկվել է Կոստա Ռիկայի կանանց պատկերասրահում ։ Նրա դիմանկարը պատկերված է քսան հազարանոց թղթադրամի վրա։
Ծանոթագրություններ
Կատեգորիա:Փարիզի համալսարանի շրջանավարտներ Կատեգորիա:Ֆեմինիստներ Կատեգորիա:Կոստառիկացի գրողներ Կատեգորիա:Կոստառիկացի մանկավարժներ Կատեգորիա:Կոստառիկացի կոմունիստներ Կատեգորիա:Կոստառիկացի հեղափոխականներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի կին գրողներ Կատեգորիա:Կոմունիստ կին գրողներ Կատեգորիա:Կին ուսուցիչներ Կատեգորիա:Հյուսիսամերիկացի գրողներ
Ձյոեցու
Ձյոեցու (上越市), քաղաք Ճապոնիայում՝ Նիգատա պրեֆեկտուրայում։
2018 թվականի հոկտեմբերի 1-ի տվյալների համաձայն, քաղաքի բնակչությունը կազմում է 193 517 մարդ, իսկ բնակչության խտությունը՝ 123,2 մարդ/կմ2։ Քաղաքը զբաղեցնում է 973,81 կմ2 տարածք։ Ձյոեցուն սահմանակցում է Ճապոնական ծովին։ Հայտնի է իր ձնառատ ձմեռներով, սակուրայի ամենամյա փառատոնով, սակեով և Կոսիհիկարի բրինձով։
Լեռներ
Ձյոեցուն շրջապատված է Ճապոնական Ալպեր լեռնային համակարգով։ Այստեղ գտնվում են մի քանի նշանակալի լեռներ։
Կլիմա
Ձյոեցույի կլիման մերձարևադարձային մուսսոնային է (Կյոպպենի կլիմաների դասակարգում Cfa)։ Միջին տարեկան ջերմաստիճանը կազմում է 13.4 °C։ Տարեկան տեղումների քանակը կազմում է 2599 մմ, իսկ ամենատեղումնալի ամիսը սեպտեմբերն է։ Ամենատաք ամիսն է համարվում օգոստոսը, երբ միջին ջերմաստիճանը հասնում է 26.0 °C-ի։ Ամենացուրտ ամիսն է համարվում հունվարը, երբ միջին ջերմաստիճանը կազմում է 2.2 °C ։
Բնակչություն
Ձյոեցույի բնակչության շարժը ներկայացված է աղյուսակում ։
Արտաքին հղումներ
Կատեգորիա:Ճապոնիայի քաղաքներ Կատեգորիա:Բնակավայրեր այբբենական կարգով Կատեգորիա:Ճապոնիայի նավահանգստային բնակավայրեր Կատեգորիա:Ճապոնիայի հատուկ քաղաքներ
Կետե Լայխտեր
Մարիաննա Կատարինա Կետե Լայխտեր (Marianne Katharina "Käthe" Leichter, Մարիան Կատարինա Պիկ, Marianne Katharina Pic, ), ավստրիացի տնտեսագետ, կանանց իրավունքների պաշտպան, լրագրող և քաղաքական գործիչ։ Եղել է Ավստրիայի սոցիալ-դեմոկրատական կուսակցության և Վիեննայի աշխատանքային պալատի անդամ։ Նացիստական ռեժիմի օրոք ձերբակալվել է Ռավենսբրյուկ համակենտրոնացման ճամբարում, իսկ 1942 թվականին Բերնբուրգի էֆթանազիայի կենտրոնում գազի միջոցով սպանվել է։
Վաղ կյանք
1914 թվականին Կետեն ավարտել է Բիթման-Թյորչեն լիցեյը, որից հետո սկսել է քաղաքագիտություն է ուսանել Վիեննայի համալսարանում։ Քանի որ ժամանակին ավստրիացի կանանց թույլ չէին տալիս ավարտել բուհը, 1917 թվականին նա տեղափոխվել է Հայդելբերգի համալսարան, որն ավարտել է 1918 թվականի հուլիսին՝ նախքան Վիեննա վերադառնալը, համալսարանում ևս երկու կիսամյակ ավարտելու համար ։
Քաղաքական կարիերա
Ուսանողական տարիներին Լայխտերը ներգրավվել է Wiener Jugendbewegung (Վիեննական երիտասարդական շարժում) արմատական ձախակողմյան կազմակերպությունում Առաջին համաշխարհային պատերազմի բռնկումից առաջ, իսկ հետագայում դարձել է Parteischüler-Bildungsverein Karl Marx-ի (Կառլ Մարքսի կուսակցական գիտնականների և կրթության ասոցիացիա) անդամ, մարքսիստական խումբ Ավստրիայի սոցիալ-դեմոկրատական կուսակցության (SDAPÖ) անդամների համար, ովքեր դեմ էին պատերազմին։ Երբ 1918 թվականին հիմնադրվեց Ավստրիայի Հանրապետությունը, որպես քաղաքագիտության բնագավառի ավստրիացի առաջին կին շրջանավարտ մեկը, ով մասնագիտացել էր տնտեսագիտության մեջ, Լայխտեր միացավ Reichswirtschaftskommission der Arbeiterräte (Աշխատավորների խորհուրդների պետական տնտեսական կոմիտե) կոմիտեին, Sozialisierungskommission (Արդյունաբերության սոցիալականացման պետական կոմիտե) և Zentralverband für Gemeinwirtschaft (Հանրային ապրանքների և կորպորացիաների կենտրոնական կազմակերպություն), ինչպես նաև աշխատել է Ֆինանսների նախարարության համար ։
1925 թվականին Լայխտերը միացել է Frauenreferat der Wiener Arbeiterkammer-ին (Վիեննայի ինստիտուցիոնալացված աշխատավորների պալատի կանանց բաժին) և ղեկավարել է բաժինը մինչև 1934 թվականը։ 1932 թվականին ընտրվել է Betriebsrat der Wiener Arbeiterkammer (Վիեննայի ինստիտուցիոնալացված աշխատավորների պալատի աշխատավորական կոմիտե) անդամ ։ Նա հրապարակել է հոդվածներ և զեկույցներ՝ հիմնվելով Ավստրիայում կանանց աշխատանքի վերաբերյալ իր հավաքած վիճակագրական տվյալների վրա, ինչպես նաև կարդացել է դասախոսություններ, դպրոցական դասընթացներ և ռադիոհաղորդումներ՝ պաշտպանելով կանանց իրավունքները։ Նա պնդել է հավասար աշխատավարձի, սոցիալական կառավարման համակարգում ավելի շատ կանանց աշխատանքի ընդունելու և համալսարանական կրթություն ստացած կանանց աշխատանքի տեղավորման համար
Անձնական կյաքն
1921 թվականին Կետեն ամուսանցել է սոցիալիստ և լրագրող Օտտո Լայխտերի հետ։ 1924 թվականին ծնվել է նրանց որդին՝ Հայնցը, 1930 թվականին երկրորդ որդին՝ Ֆրանցը ։
Քաղաքական հետապնդում և մահ
Երբ 1934 թվականինի փետրվարին Ավստրիայում արգելվել է Ավստրիայի սոցիալ-դեմոկրատական կուսակցության գործունեությունը, Լայխտերը միացել է Revolutionäre Sozialisten (Հեղափոխական սոցիալիստներ) ստորգետնյա սոցիալիստական կազմակերպությանը, որը ստեղծվել է ի պատասխան կուսակցական արգելքին ։ 1934 թվականին, վեց ամսով ամուսնու հետ գաղթեցին Ցյուրիխ, բայց վերադարձան Վիեննա, երբ Կետեն ընտրվեց հեղափոխական սոցիալիստների կրթության ամբիոնում։ Նա գրել է հակաֆաշիստական բրոշյուրներ և հոդվածներ տպագրել արտերկրում Մարիա Մալեր և Աննա Գորթներ կեղծանուններով ։ 1938 թվականին, երբ նացիստական կուսակցությունը ներխուժեց Ավստրիա (Anschluss), նա փորձեց ընտանիքի հետ փախչել Ավստրիայից, և չնայած նրա ընտանիքը փախուստի դիմեց, Լայխտերը 1938 թվականի մայիսի 30-ին Վիեննայում ձերբակալվեց Գեստապոյի կողմից և հետագայում բանտարկվեց։ 1940 թվականին նրան ուղարկեցին Ռավենսբրյուկ համակենտրոնացման ճամբար և 1942 թվականի սկզբին գազի միջոցով սպանվեց Բերնբուրգի էֆթանազիայի կենտրոնում ։ Ռավենսբրյուկի համակենտրոնացման ճամբարից բերված հողով լցված աճյունասափոր Feuerhalle Simmering դիզկիզարանում, որը ծառայում է որպես Վիեննայում նրա կենոտաֆ։
Հիշատակ
1949 թվականին ՎիեննայիՀիցինգ շրջանում Լայխտերի անունով փողոց է անվանվել ։ Ավստրիայի կառավարության կողմից կին պատմաբանին շնորհվող տարեկան մրցանակը նույնպես իրականացվում է ի հիշատակ Լայխտերի։ Ավստրիացի-ամերիկացի պատմաբան Գերդա Լերները գրել է, որ Լեյխտերը «մարմնավորում է ֆեմինիզմի բարձրագույն իդեալները՝ հարատև գործունեություն բոլոր կանանց անունից, բայց հատկապես աշխատավոր կանանց անունից, համոզմունք, որ սոցիալական բարեփոխումները արդարացված են միայն այն դեպքում, եթե դրանք ծառայում են կանանց և տղամարդկանց շահերին, անզիջում պայքար ֆաշիզմի և նացիոնալ սոցիալիզմի դեմ, ինչը համար նա կյանքը տվեց ։
Հարազատներ
Կետե Լայխտերի մայրական կողմից հարազատներն են՝ ∞ Անրիետ Ռոզենֆելդ, ( הענריעטטע רויזענפעלד‎, הנרייטה רוזנפלד‎ ) (1848-1934): Նրանց երեխաներն են՝
Ծանոթագրություններ
Կատեգորիա:Ավստրիացի տնտեսագետներ Կատեգորիա:Ավստրիացի ֆեմինիստներ Կատեգորիա:Ավստրիացի կին գրողներ Կատեգորիա:Հայդելբերգի համալսարանի շրջանավարտներ Կատեգորիա:Սոցիալիստ ֆեմինիստներ Կատեգորիա:Վիեննայի համալսարանի շրջանավարտներ Կատեգորիա:Հրեա գրողներ Կատեգորիա:Ավստրիացի լրագրողներ Կատեգորիա:Ավստրիայի քաղաքական գործիչներ
Լորդի
Լորդի (Lordi), ֆիննական հարդ ռոք/ մեթալ խումբ, ստեղծված 1992 թվականին՝ խմբի գլխավոր վոկալիստ, երգերի հեղինակ և կոստյումների դիզայներ Միստր Լորդիի կողմից ։ Խումբը համերգների ժամանակ օգտագործում է հրեշների պատկերներով կոստյումներ, ինչպես նաև պիրոտեխնիկա։ Լորդի խումբը երկրում ճանաչման է հասել 2002 թվականին՝ թողարկելով «Would You Love a Monsterman?» սինգլը։
Լորդին, 2006 թվականիի Եվրատեսիլ Երգի մրցույթում ներկայացելով Ֆինլանդիան, 292 միավորով գրավել է 1-ին տեղը՝ առաջին անգամ Եվրատեսիլի պատմության մեջ Ֆինլանդիային բերելով հաղթանակ։ Լորդիի կատարմամբ հաղթանակած երգն էր «Hard Rock Hallelujah»-ն։
Սկիզբ (1992—2002)
Թոմի Պուտաանսուն, որը ծանր ռոք Kiss խմբի երաժիշտ և ֆան ակումբի նախագահ էր, ոգեշնչված իր կուռքերով՝ որոշել է ստեղծել երաժշտական խումբ։ Lordi-ի մասին հիմնական գաղափարը նա հղացել է 1992 թվականին, իսկ 1993 թվականին ձայնագրել է «Napalm Market» սոլո դեմո-ալբոմը, որն այդպես էլ չի թողարկվել։ 1996-1997 թվականներին կազմավորվել է խմբի առաջին կազմը՝ Mr. Lordi (վոկալ), Amen (կիթառ), G-Stealer (բաս կիթառ) և Enary (ստեղնաշարային գործիքներ)։ Kiss-ի օրինակով խմբի բոլոր մասնակիցները նոր խմբում մականուններ են վերցնել, ինչպես նաև ստեղծվել են բեմական առաջին հագուստները։ Հենց Պուտաանսուն հայտնի է դարձել Միստր Լորդի անունով։
1997 թվականին թողարկվել է նրանց առաջին՝ «Bend Over and Pray the Lord» ալբոմը, սակայն ռելիզը չի կայացել, քանի որ նրանց լեյբլը սնանկացել էր մինչև ալբոմի թողարկումը։ Ձայնագրումից հետո G-Stealer-ը հեռացել է խմբից և խմբի նոր բաս կիթառահարն է դարձել Magnum-ը, իսկ 2000 թվականին խմբի առաջին թմբկահարը դարձավ Kita-ն։
Get Heavy (2002—2003)
Դեբյուտային «Get Heavy» ալբոմը թողարկվել է 2002 թվականի Հելոուինի գիշերը` նոյեմբերի 1-ին։ Ալբոմի շապիկը ստեղծվել էր Kiss խմբի «Love Gun» ալբոմի նկարի հիման վրա։ Ալբոմի տեքստերը նվիրված էին «սարսափին»՝ հրեշներին, վամպիրներին, դևերին, ինչպես նաև գովերգում է ռոք երաժշտությունը։ Այդ ալբոմի «Devil is a Loser» և «Would You Love a Monsterman?» երգերը խմբի առաջին հիթերը դարձան։ Դրանք թողարկվել են սինգլներով, և դրանց համար տեսանյութեր են նկարահանվել։ «Get Heavy» երգը հաղթել է Emma Galla 2003 մրցույթում՝ ճանաչվելով Ֆինլանդիայի տարվա լավագույն ծանր մեթալ ալբոմը։ Ալբոմի ձայնագրությունից հետո խմբի անդամները Մագնումին խնդրել են հեռանալ խմբից, որի պատճառը բաս կիթառ նվագելու ցածր մակարդակն էր, երրորդ բաս կիթառահարը դարձել է Kalma-ն։
Lordi-ի առաջին համերգը տեղի է ունեցել 2002 թվականի դեկտեմբերի 8-ին Հելսինկիում, համերգի տեսաձայնագրությունը DVD-ով թողարկվել է «Scarchives vol․» հավաքածուի մեջ 2012 թվականին։ 2003 թվականի ապրիլին խումբը «Wacken Road Show» անունով շրջագայության է մեկնել։ Գերմանիայում տեղի ունեցած համերգներում Lordi խումբը ելույթ է ունեցել Nightwish-ի նախաձեռնությամբ։ Խումբն ավելի լայն ճանաչում է ստացել, դա օգնել է խմբին պայմանագիր կնքել գերմանական «Drakkar» ձայնագրման ընկերության հետ։
The Monsterican Dream (2004—2005)
Lordi-ն սկսել է առաջ շարժվել հայտնի պրոդյուսեր Հիյլի Հիլեսամաայի հետ, որը նախկինում աշխատել էր HIM, Amorphis և Sentenced խմբերի հետ։ Նրա ղեկավարությամբ թողարկվել է «The Monsterican Dream» ալբոմը, որն ուներ ավելի ծանր հնչողություն, քան նախորդը, և պարունակում էր ավելի մռայլ թեմաներ։ Սինգլներով թողարկվել են «My Heaven Is Your Hell» և «Blood Red Sandman» երգերը, վերջինը դարձել է խմբի ամենահայտնի երգերից մեկը և այդ պահից սկսած կատարվել է Lordi-ի բոլոր համերգների ժամանակ։ Այնուամենայնիվ, ալբոմն ավելի քիչ առևտրային հաջողություն է ունեցել, քան «Get Heavy» ալբոմը։ Խումբը բեմական նոր հագուստներով նկարահանվել է «The Kin» կարճամետրաժ ֆիլմում, որը թողարկվել է ալբոմի հատուկ DVD-ով։ 2005 թվականին Մեծ Բրիտանիայում խումբը առաջին և երկրորդ ալբոմների լավագույն երգերը համատեղել է «The Monster Show» հավաքածուի մեջ։ Դրանից հետո խմբում տեղի է ունեցել կազմի հերթական փոփոխությունը. ստեղնաշարային գործիքների համար եկել է Awa-ն և բաս կիթառահար՝ OX, որը փոխարինել է Կալմային խմբի՝ Եվրատեսիլ հրավիրվելուց օրեր առաջ։
Հաղթանակը Եվրատեսիլում, «The Arockalypse» (2006—2008)
2005 թվականին Միստր Լորդիին զանգահարել են Եվրատեսիլի ֆիննական որակավորման հանձնաժողովից և առաջարկել են երկու երգ ընտրել նոր ալբոմից, որով կարող էին ներկայացնել Ֆինլանդիան մրցույթում։ Խումբը ընտրել էր «Bringing Back the Balls to Rock» և «Hard Rock Hallelujah» երգերը, իսկ ֆինն հեռուստադիտողների մեծամասնությունը կիսաեզրափակչում քվեարկել էր վերջինիս օգտին։ Lordi-ն փոխել է հնչյունավորումը՝ կրճատելով երգը չորս րոպեից երեք րոպեի, ինչպես սահմանված էր մրցույթի ձևաչափով։ Ընտրական մրցույթի եզրափակչում Լորդին հաղթել է հանդիսատեսի քվեարկությամբ և ընտրվել է Ֆինլանդիայի պատվիրակը Եվրատեսիլում։ Ռոք երաժշտության ավանդույթներով հարուստ Ֆինլանդիան պատմության մեջ առաջին անգամ ներկայացրել էր ռոք խումբը (Nightwish խումբը 2000 թվականին նույնպես հաղթել է հանդիսատեսի քվեարկությունը, բայց խոտանվել է կոմիտեի կողմից)։ Սակայն Lordi-ի ընտրությունը աղմուկ է առաջացրել։ Որոշ հասարակական կազմակերպություններ խումբն իմիջի և տեքստերի համար անվանել են «սատանայական»։ Բացի այդ՝ Հունաստանում, որտեղ տեղի էր ունենում մրցույթը, Lordi-ի մոտ առաջացել են ֆինանսական խնդիրներ թանկարժեք սարքավորումների և պիրոտեխնիկայի առաքման պատճառով։ Հովանավորների շնորհիվ այդ խնդիրը լուծվել է։
Լորդին անցել է մրցույթի կիսաեզրափակիչը և հանդես է եկել եզրափակչում։ Երաժիշտների ելույթն ուղեկցվել է պայծառ պիրոտեխնիկական շոուով, իսկ Ջին Սիմոնսի դիմակով որպես բեք վոկալ հանդես է եկել հայտնի ռոք երգիչ Պասի Ռանտանենը։ «Hard Rock Hallelujah» երգը հաղթել է հանդիսատեսի քվեարկությամբ՝ առաջ անցնելով ռուսաստանցի Դիմա Բիլանից և Բոսնիա և Հերցեգովինայի Hari Mata Hari խմբից 292 միավորով, ինչը «Եվրատեսիլ»-ի ողջ պատմության ընթացքում ռեկորդ էր, մինչև 2006 թվականին համակարգի փոփոխությունը։ Lordi-ն առաջին տեղն է զբաղեցրել մրցույթում։ Մրցույթում հաղթելուց հետո խումբը մեծ համբավ է ձեռք բերել։ «The Arockalypse» ալբոմը բարձրացել է Ֆինլանդիայի, Շվեդիայի և Հունաստանի շքերթների առաջին հորիզոնականը։ «Hard Rock Hallelujah» երգը թողարկվել է որպես առանձին սինգլով և նրա համար նկարահանվել է տեսահոլովակի երկու տարբերակ։
Ֆինլանդիայի նախագահը և վարչապետը անձամբ շնորհավորել են խմբին Եվրատեսիլում նրանց հաղթանակի կապակցությամբ։ 2006 թվականին մայիսին Հելսինկիում կայացել է հսկայական մենահամերգ, որտեղ հավաքվել են 90 000 մարդ և դարձել է ամենազանգվածային հանրային իրադարձությունը, որը երբևէ կազմակերպվել է հյուսիսային երկրի մայրաքաղաքում։ Իսկ «Hard Rock Hallelujah» երգը ևս մեկ բարձունք է նվաճել. կատարվելով կառաոկե տարբերակով՝ երգը միավորել է ֆիննական «հրեշների» երկրպագուների մոտավորապես 80 000 ձայն՝ այդ ձևով շրջանցելով ռեգբիի իռլանդացի երկրպագուների (50 000 ձայն) համաշխարհային ռեկորդը։ Ռովանիեմիի կենտրոնական հրապարակը վերանվանվել է Lordi-ի պատվին ։
Մրցույթում հաղթելուց հետո Lordi-ն «Bringing Back the Balls to Europe» շրջագայությունն է իրականցրել՝ այդ թվում այցելելով Մոսկվա։ Ելույթներից մեկի ժամանակ (Լոնդոնում հոկտեմբերի 31-ին) բեմում է հայտնվել խմբի հին բաս-կիթառահարը՝ Կալման ։
Խումբը հաճախ հայտնվել է Եվրոպայի տարբեր երկրների և ամերիկյան հեռուստաշոուներում։ 2006 թվականի նոյեմբերին խումբն առաջադրվել է MTV Europe Music Awards-ում, իսկ Միստր Լորդին հաղթողներին մրցանակներ է հանձնել։ 2007 թվականին Lordi-ն հանդես է եկել Download և Ozzfest փառատոններում, 2008 թվականին Wacken Open Air-ում, իսկ 2007 թվականի ամռանը նկարահանվել են «Մութ հարկեր» սարսափ ֆիլմում։ Ֆիլմի սաունդթրեքը դարձել է «Beast Loose in Paradise» սինգլը։
Deadache (2008—2010)
2008 թվականի մայիսի 7-ին խումբն սկսել է աշխատել 4-րդ ալբոմի վրա։ Նոր ալբոմի համար խումբն ունեցել է 60 ստեղծագործություն, դրանցից էլ խումբն ընտրել է 13-ը։ Ալբոմի երգերի գրությանը մասնակցել են խմբի բոլոր անդամները։ «Deadache»-ի ռելիզը տեղի է ունեցել հոկտեմբերի 23-ին։ Ալբոմն ունեցել է առևտրային ավելի ցածր հաջողություն, քան The Arockalypse-ը։ «Bite It Like a Bulldog» սինգլի շապիկի վրա պատկերված էր Միստր Լորդիի բուլդոգը։ Տարվա վերջին Lordi-ն անցկացրել է «Deadache USA» շրջագայությունը, իսկ 2009 թվականին՝ «Deadache Europe»։ Փետրվարի 20-ին խումբը թողարկել է իր երկրորդ «Zombilation – The Greatest Cuts» ալբոմը, որի մեջ ներառված էին առաջին չորս ալբոմների լավագույն երգերը։ Այն ձայնագրվել է «Drakkar» լեյբլում, որից հետո խումբն այլևս չի երկարացնել նրանց հետ պայմանագիրը, վերջնականապես անցել է Sony Music-ին։
Babez For Breakfast, կազմի փոփոխություն (2010—2012)
Հինգերորդ ալբոմը դուրս է եկել 2010 թվականի հոկտեմբերի 18-ին։ «This Is Heavy Metal» սինգլը թողարկվել է օգոստոսի 16-ին և դարձել է «Սղոց 3D» ֆիլմի սաունդթրեքը։ 2010 թվականի հոկտեմբերին ստեղնահար Kita-ն հայտնել է, որ դուրս է գալիս խմբից՝ ցանկանալով ելույթ ունենալ իր Stala & SO խմբում։ Lordi-ի նոր թմբկահարը դարձել է Otus-ը, սակայն 2012 թվականի փետրվարի 15-ին խումբը ափսոսանքով հայտնել է նրա մահվան լուրը ։ 2012 թվականի օգոստոսին Lordi-ի պաշտոնական կայքում հայտնվել է նամակ Ավայի կողմից, որում ստեղնաշարային նվագողը հայտնում է, որ լքում է խումբը ։ Օգոստոսի 11-ին Ռովանիեմիում խմբի 20-ամյակի օրը տեղի է ունեցել Ավայի մասնակցությամբ վերջին համերգը։
Սեպտեմբերի 3-ին Ֆինլանդիայում սահմանափակ քանակով թողարկվել է «Scarchives vol. 1» ալբոմը, որն իր մեջ ներառում էր «Bend Over and Pray the Lord» ներկայացուցչական ալբոմի երգերը, առաջին համերգի տեսաձայնագրությունը, ինչպես նաև որոշ հազվագյուտ նյութեր։
To Beast or Not to Beast
2012 թվականի դեկտեմբերի 17-ին ներկայացվել են ստեղնահար Hella-ն և թմբկահար Mana-ն։ Երաժիշտների իրական անունները հայտնի չեն։
2013 թվականի մարտի 1-ին թողարկվել է վեցերորդ՝ «To Beast or Not to Beast» ալբոմը (որպես շեքսպիրյան «to be or not to be»-ի մեկնաբանություն)։ Փետրվարի 9-ին թողարկվել է ստուդիական վեցերորդ «The Riff» ալբոմի առաջին սինգլը։
2013 թվականի հունիսի 29-ին «Lordi»-ն իր ծրագրով հանդես է եկել 50 000-անոց լսարանի առջև Մալոյարոսլավեցում ռուսաստանյան մոտո շաբաթվա ընթացքում (The Russian Bike Week)։
Scare Force One (2014—2016)
Նոր տարվա վիդեոշնորհավորանքի մեջ խումբը հայտարարել է, որ սկսում է նյութ հավաքել նոր ալբոմի համար ։ Գարնանն ընթացել են առաջին փորձերը և արդեն հունիսի 2-ին ձայնագրվել են Finnvox ստուդիայում։ Ալբոմի ձայնագրության ժամանակ խումբը կիսվել է ձայնագրության ընթացքի տեսանյութերով և նկարներ։ Ալբոմի մի մասը ձայնագրվել է Լապլանդիայում ։ Ալբոմի ձայնագրման սկզբում խումբն ունեցել է 28 դեմո։ Ավանդության համաձայն՝ ալբոմի թողարկումից երկու ամիս առաջ խումբը հայտարարել է նոր հագուստների, ալբոմի շապիկի, երգացանկի մասին և հայտարարել է թողարկման մեկնարկի մասին։
2014 մայիսին խումբը ելույթ է ունեցել Մոսկվայի և Սանկտ Պետերբուրգի «Made in Finland» փառատոնում, որտեղ «Սիթի Հոլ Կրոկուս» և «Սիբուր-Արենա» համերգասրահների բեմերը նրանց հետ կիսվել են այնպիսի հայտնի ֆինն կատարողներ, ինչպիսիք են Մայքլ Մոնրոն, Poets of the Fall-ը և Nightwish-ի նախկին մեներգչուհի Տարյա Տուրունեն։
2014 թվականի սեպտեմբերի 26-ին թողարկվել է վավերագրական «Monsterimies» («Հրեշ մարդը») ֆիլմը, որը պատմում էր Եվրատեսիլից հետո խմբի կյանքի մասին։ Lordi-ի երկրպագուները սպասում էին պրեմիերային մոտավորապես երկուս ու կես տարի, սակայն թողարկման օրը Միստր Լորդին խիստ քննադատել է ֆիլմը՝ տեղեկացնելով, որ այդտեղ տեղեկությունը չի համապատասխանում իրականությանը ։ Խումբը բոյկոտել է ֆիլմի պրեմիերան նաև այն պատճառով, որ ռեժիսոր Անտի Խաասեն որոշել էր ֆիլմում ցույց տալ ստեղնաշարային գործիքներ նվագող Ավային առանց դիմակի։
Նոր ալբոմի ռելիզը տեղի է ունեցել 2014 թվականի հոկտեմբերի 31-ին Եվրոպայում, նույն թվականի նոյեմբերի 3-ին՝ Հյուսիսային Ամերիկայում ։
2015 թվականի հոյեմբերի 14-ին և 15-ին Lordi-ն վեցերորդ անգամ հանդես է եկել Ռուսաստանում, այս անգամ որպես «Tour force one» շրջագայության մաս։
Monstereophonic – Theaterror vs. Demonarchy (2016—2017)
2015 թվականի սեպտեմբերին Lordi հայտարարել է, որ սկսելու են աշխատել ութերորդ ակումբային ալբոմի վրա։ Ստուդիան ամրագրված էր, և խումբը պլանավորում էր ձայնագրություններն սկսել դեկտեմբերին, բայց պլանները չեղարկվեցին, երբ Միստր Լորդին իմացավ իր հոր մահվան լուրը։ Արդյունքում ձայնագրություններն ստիպված տեղափոխեցին 2016 թվականի ապրիլի 19-ը։ Lordi-ն հաստատվեց Finnvox ստուդիայում իրենց պրոդյուսեր Նինո Լաուրեննեի հետ, որը դեռևս 2008 թվականին աշխատել էր «Lordi — Deadache» ալբոմի վրա։ Spark TV-ին տված հարցազրույցում Միստր Լորդին ասել է, որ նոր ալբոմը կթողարկվի սեպտեմբերին, ինչպես նաև բացահայտել է նոր հագուստների և ալբոմի հայեցակարգը։ Հուլիսի 13-ին Lordi-ն ներկայացրել է ալբոմի շապիկը, որն ստացել է «Monstereophonic – Theaterror vs. Demonarchy» անվանումը, որի թողարկումը նախատեսված էր 2016 թվականի սեպտեմբերի 16-ին։ Ալբոմի առաջին սինգլը՝ «Hug You Hardcore», թողարկվել է օգոստոսին։ Ալբոմին աջակցելու «European Monstour» շրջագայությունը մեկնարկել է հոկտեմբերի 2-ին ։
2017 թվականի փետրվարին շրջագայություն է մեկնարկել Հյուսիսային Ամերիկայում, որը ավարտվել է մարտի 4-ին ։
Sexorcism (2018 –...)
Sexorcism դարձավ վերջին ալբոմը, որի ձայնագրությանը մասնակցում էր բաս-կիթառահար Օքսը, որը մտադրություն ուներ հեռանալ խմբից ամառային համերգներից հետո։ Երաժիշտը ինքն է ասել, որ իր հեռացումը կապված չէ խմբում եղած վեճերի հետ, և դրա պատճառը «երաժշտության մեջ ուրիշ բաներ անելու» ցանկությունն էր ։
Հագուստներ
Հագուստները և դիմակները խմբի գլխավոր առանձնահատկություներն են։ Դրանք պատրաստված են լատեքսից և ներկված են Միստր Լորդիի ձեռքերով։ Ամեն համերգից առաջ երաժիշտները ժամից ավելի դիմահարդարվում են։ Երաժիշտների կողմից ստեղծված յուրաքանչյուր կերպար յուրահատուկ է։ Կազմի փոփոխության դեպքում նոր մասնակիցը չի հետևում հին ոճին, այլ ստանում է նոր կերպար և նոր դիմակ։ Բացի այդ՝ նոր ալբոմը թողարկելու կապակցությամբ խմբի անդամները միշտ թարմացնում են հագուստների ձևավորումը։ Lordi-ի իմիջի աղբյուրներն են ամերիկյան գլեմ-մետալ տարբեր խմբեր, ինչպես՝ Kiss, Alice Cooper, Twisted Sister և այլն։ Միևնույն ժամանակ ամերիկյան տրեշ-մետալ GWAR խումբը բացահայտ մրցակցում է Lordi-ի հետ։ Նրանց ֆրոնտմեն Օդերուս Ուրունգուսը հաճախ անվանել է Lordi-ին «GWAR-ի մանկական տարբերակ»։
Ելույթներ
Խմբի համերգները ուղեկցվել են պայծառ պիրոտեխնիկական շոուներով և թատերական տարբեր տարրերով։ Ելույթների ժամանակ մասնակիցները հանդես են եկել էլեկտրասղոցներով, թրերով, կմախքով, բեմում հայտվել են զոմբիներ, հրեշներ։ «Devil Is a Loser»-ի կատարման ժամանակ (ինչպես նաև «Եվրատեսիլի» «Hard Rock Hallelujah» ելույթի ժամանակ) Միստր Լորդիի մեջքին «աճել են» մեծ թևեր։ Նրա անբաժանելի բաղադրիչն է եղել նաև երկգլխանի կացինը։
Երաժշտություն
Lordi-ի երաժշտությունը հիմնականում դասական հևի մետալի տարրերով ծանր ռոք է։ Քանի որ խումբը համադրում է ծանր երաժշտություն, դիմակներ և սարսափ ոճի հագուստներ, այդ իսկ պատճառով խմբի ժանրը կարելի է անվանել շոկ ռոք, չնայած դա երաժշտական ուղղություն չէ։ Երաժշտակական առումով խումբը հիշեցնում է Kiss, Twisted Sister, Accept և U.D.O․ խմբերի հնչողությունը։
Առանց դիմակների
Խումբը ելույթների, հարցազրույցների և հեռուստաշոուների ժամանակ հայտնվում էր բացառապես բեմական ոճով։ Այնուամենայնիվ, 2006 թվականի մայիսի 22-ին գերմանական Bild թերթին հաջողվել է ձեռք բերել արտիստների մի քանի ոչ մեծ նկարներ։ Նույն օրը անգլիական «Daily Mail»-ը հրապարակել է այն կարծիքը, որ հրեշների դիմակներով թաքնվում է Children of Bodom խումբը ։ Հոդվածի հեղինակների մոտ այդ միտքը ծագել էր այն բանից, որ նախկինում Lordi-ի նախկին անդամ Էնարին առաջ հանդես էր եկել այդ խմբում։ Սակայն երկու խմբերն էլ հայտարարել են, որ այս խմբերը տարբեր են, և հոդվածում ներկայացված տեղեկատվությունը չի համապատասխանում իրականությանը ։
Ցուցադրություններ
Ֆինլանդիայում հաճախ անցկացվել են Lordi-ին նվիրված տարբեր ցուցադրություններ։
Առաջին ցուցադրությունը եղել է 2011 թվականի աշնանը Հելսինկիում, այնտեղ կարելի էր տեսնել Միստր Լորդիի ստեղծած գեղարվեստական աշխատանքներ։ Լորդիի նկարների ցուցադրությունը անցկացվել է մի քանի անգամ, Հելսինկիում և Ռովանիեմիում։
2014 թվականի հունիսի 28-29-ին ֆիննական Սավոլիննա քաղաքում անցկացվել է նոր ցուցադրություն «The Other Side of Lordi — Toinen totuus» անվամբ։ Այնտեղ կարելի էր տեսնել խմբի 2004-2010 թվականների կոստյումները, նախկին համերգների դեկորացիաներ և այլն։ Ցուցահանդես այցելել են նաև երաժիշտները՝ վոկալիստ Լորդին և կիթառահար Ամենը։
2016 թվականի հունիսի 3-ից մինչև ապրիլի 30-ը Ֆինլանդիայի Կեմի քաղաքում անցկացվել է «Lordi Smash 2016» անվամբ ցուցադրություն։ Այնտեղ այցելողները կարող էին դիտելնկարները ստուդիական ալբոմների պաստառները, Միստր Լորդիի (2004), Ամենայի (2004), Օքսի (2006), Ավայի (2007) և Օտուսի (2011) հագուստի պարագաները, որոնք կապված էին Եվրատեսիլ երգի մրցույթի, Լորդի կոմիքսները և Lordi-ի ոճով բացառիկ մոփեդը։
Կազմ
Խմբի գոյության երկար տարիների ընթացքում Lordi-ի կազմն անընդհատ փոխվել է։ Միակ անփոփոխ անդամը եղել է վոկալիստ Միստր Լորդին։
Փուլային անդամներ
Արտաքին հղումներ
Կատեգորիա:Եվրատեսիլ երգի մրցույթի հաղթողներ Կատեգորիա:1992 հիմնադրված երաժշտական խմբեր
Ալդաիր
Ալդաիր (Aldair, ամբողջական անունը՝ Ալդաիր Նասիմենտո դոս Սանթոս, Aldair Nascimento dos Santos, նոյեմբերի 30, 1965, Իլեուս, Բրազիլիա), բրազիլացի ֆուտբոլիստ, պաշտպան։ Բրազիլիայի հավաքականի նախկին ֆուտբոլիստ։ 1994 թվականի աշխարհի առաջնության ժամանակ Բրազիլիայի հավաքականի կազմում դարձել է չեմպիոն։ Մասնակցել է 3 աշխարհի առաջնությունների (1990, 1994, 1998)։ 1998 թվականի աշխարհի առաջնությունում Բրազիլիան զբաղեցրել է 2-րդ հորիզոնականը։ 1996 թվականի Օլիմպիական խաղերի ժամանակ արժանացել է բրոնզե մեդալի։ Բրազիլիայի հավաքականի կազմում նվաճել է Ամերիկայի գավաթը ։ «Ռոմա»-ի կազմում նվաճել է Իտալիայի գավաթը, որից հետո Սուպերգավաթը։
Ակումբային կարիերա
Ալդաիրը սկսել է խաղալ Ֆլամենգոյում, որտեղ ձեռք է բերել Բրազիլիայի ամենակարևոր տիտղոսը՝ հաղթել է Բրազիլիայի ֆուտբոլի առաջնությունում ։ 1989 թվականին տեղափոխվել է Եվրոպա՝ Բենֆիկա ՖԱ, որի կազմում հաղթել է Պորտուգալիայի սուպերգավաթը և հասել Եվրոպայի գավաթի եզրափակիչ՝ թիմի հետ անցկացրած միակ խաղաշրջանում։ Այնուհետև 1990 թվականին տեղափոխվում է Ռոմա և հանդես գալիս ակումբում մինչև 2003 թվականը՝ թիմի հետ անցկացնելով ավելի քան 400 խաղ, հետո դառնում է թիմի կապիտանը։ Ռոմայում անցկացրած ժամանակ 1991 թվականին դարձել է Իտալիայի գավաթակիր, նույն խաղաշրջանում հասել նաև ՈՒԵՖԱ գավաթի եզրափակիչ և 2001 թվականին դառնում A սերիայի և Իտալիայի սուպերգավաթի հաղթող։ Հեռացել է Ռոմայից 2003 թվականին։
Ռոմայից հետո Ալդաիրը կարճ ժամանակով միացավ Ջենոային։ 2005 թվականի հուլիսին Ալդաիրը հայտարարեց Ռիո Բրանկո Ատլետիկո ակումբին միանալու ծրագրերի մասին և երկրի մրցաշարում 2 անգամ հանդես եկավ ակումբի կազմում՝ օգնելով իր թիմին ստանալ տիտղոսը։
Նրա ընկեր Մասիմո Ագոստինին համոզեց վերջինիս խաղալ Սան Մարինոյում՝ Մուրատա ակումբում՝ որպեսզի նպաստի Չեմպիոնների լիգա դուրս գալուն։ Մուրատի՝ ՈՒԵՖԱ 2006-07 մրցաշրջանի առաջին խաղաշրջանում ԱՊՈԷԼ-ին 7։1 հաշվով ջախջախիչ պարտությունից հետո Ագոստինին որոշեց Ալդաիրին կանչել իր հետ խաղալու Իտալական թերակղզում։ Ալդաիրը 2007 թվականի հուլիսին մասնակցեց Չեմպիոնների լիգայի որակավորման փուլին։
2013 թվականին Ալդաիրը ներառվեց Ռոմայի փառքի սրահում ։
Միջազգային կարիերա
Ալդաիրը Բրազիլիայի ֆուտբոլի ազգային հավաքականի կազմում մասնակցեց 1990 թվականի ՈՒԵՖԱ գավաթի առաջնությանը և իր կարիերայի գագաթնակետին հասավ, երբ թիմը հաղթեց 1994 թվականի ՈՒԵՖԱ գավաթը։ Խաղացել է նաև 1998 թվականի աշխարհի առաջնությանը, որտեղ Բրազիլիան եզրափակչում պարտվեց Ֆրանսիային։ 3 անգամ մասնակցել է Ամերիկայի գավաթին՝ հաղթելով 1989 և 1997 թվականներին։ Ալդաիրը 1996 թվականի Ամառային օլիմպիական խաղերին արժանացավ բրոնզե մեդալի և հավաքականի կազմում հաղթեց 1997 թվականի Կոնֆեդերացիաների գավաթը։ Ալդաիրը 2 անգամ մասնակցել է նաև ընկերական մրցաշարերի՝ հաղթելով 1995 թվականի Ումբրո գավաթը և գրավելով երկրորդ տեղը Tournoi de France-ում։ Ընդհանուր առմամբ, 1989-2000 թվականներին Բրազիլիայի հավաքականի կազմում անց է կացրել 81 խաղ դառնալով 3 գոլի հեղինակ ։
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Ֆուտբոլի պաշտպաններ Կատեգորիա:Ֆլամենգոյի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ալբի սյուր Շերան
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ջանիկյան
Ջանիկյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ
Գոմիկ (Ալաշկերտի գավառ, ձմեռանոց)
Գոմիկ, ձմեռանոց Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Ալաշկերտ քաղաքից 19 կմ հյուսիս-արևելք։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Ձմեռանոցներ
Only Girl (In the World)
«Only Girl (In the World)», բարբադոսցի երգչուհի Ռիհաննայի երգը նրա Loud հինգերորդ ստուդիական ալբոմից։ Գրվել է Քրիստել Ջոնսոնի, Stargate-ի, Սենդի Վիի կողմից և թողարկվել 2010 թվականի սեպտեմբերի 10-ին որպես ալբոմի գլխավոր սինգլ։ «Only Girl (In the World)» երգը վերագրվում է դանս փոփ ժանրին՝ եվրոփոփի տարրերով։ Երաժշտական քննադատների արձագանքները հիմնականում եղել են դրական, հատկապես ուժեղ կրկներգի ու երաժշտության վերաբերյալ։ Քննադատները բարձր են գնահատել երգի ընտրությունը որպես ալբոմի հիմնական սինգլ և երգչուհու ձայնի ուժը։
«Only Girl (In the World)» սինգլը գլխավորել է հիմնական հիթ-շքերթների մեծ մասն ամբողջ աշխարհում և հատկապես մեծ հաջողություն է ունեցել Նոր Զելանդիայում ու Ավստրալիայում, որտեղ ստացել է պլատինե ու եռակի պլատինե կարգավիճակ համապատասխանաբար։ Սինգլն զբաղեցրել է առաջին հորիզոնականը Միացյալ Նահանգների Billboard Hot 100 հիթ-շքերթում՝ դառնալով այդ հիթ-շքերթը գլխավորած իններորդ սինգլը երգչուհու կարիերայում։ Ըստ էության, այդ սինգլը գրեթե կրկնել է Umbrella երգի (2007) հաջողությունը։ Երաժշտական տեսահոլովակը նկարահանվել է Էնթոնի Մենդլերի կողմից, ում հետ մշտապես աշխատում էր երգչուհին, և հիմնականում կենտրոնացած է Ռիհաննայի կերպարի վրա։ Տեսահոլովակի մեծ մասում ցուցադրվում է Ռիհաննան, որ պարում է բլրի լանջին։ Ռիհաննան կենդանի կատարմամբ ներկայացրել է երգը The X Factor հեռուստաշոուի յոթերորդ եթերաշրջանում Մեծ Բրիտանիայում և American Music Awards 2010 մրցանակաբաշխության ժամանակ Լոս Անջելեսում։ «Գրեմմի» 53-րդ մրցանակաբաշխության ժամանակ երգն արժանացել է մրցանակի «Լավագույն պարային ձայնագրություն» անվանակարգում ։ Ամերիկացի երգչուհի Քեթի Փերրին կատարել է «Only Girl (In the World)» երգն իր California Dreams Tour (2011/2012) համերգային շրջագայության ընթացքում։
Կառուցվածք
Երգը գրվել է Քրիստել Ջոնսոնի, Միքել Ս. Էրիքսենի, Թոր Էրիկ Հերմենսենի և Սենդի Վիլհելմի կողմից։ Գործիքավորումն արվել է Stargate թիմի և Sandy Vee-ի կողմից։ «Only Girl» երգը ռիթմիկ ստեղծագործություն է, որ վերագրվում է դենս փոփ ժանրին՝ եվրոփոփի տարրերով ։ Երգում առկա է «ծանր արագընթաց բաս» սինթեզատորի չափազանց օգտագործմամբ, իսկ կրկներգը լի է «ռիթմիկ պարային բիթով» ։ Երգի երկրորդ տան մեջ գերակշռում են «ռիթմիկ բասային հարվածները», իսկ կրկներգին նախորդող հատվածը կոչվել է «զգացմունքային հաճույքների ոլորտ» ։ Ռիհաննայի վոկալի ոճը նկարագրվել է որպես «գայթակղիչ» և 2007 թվականին թողարկված նրա «Don’t Stop the Music» սինգլի «ավելի ուժեղ ու սեքսուալ» տարբերակը ։ Ըստ Musicnotes կայքում հրապարակված նոտաների՝ չափավոր տեմպում տակտի չափը կազմում է 126 հարված րոպեում։ Երգը գրված է Ֆա-դիազ մինոր տոնայնությամբ (կրկներգը՝ սի մինոր), Ռիհաննայի վոկալային դիապազոնը գտնվում է F#3 նոտայից մինչև D5 միջակայքում ։
Քննադատական արձագանքներ
Երգը բարձր է գնահատվել երաժշտական քննադատների կողմից, որոնք գովել են ուժեղ կրկներգն ու հարվածայինները։ About.com-ից Բիլլ Լեմբը երգին տվել է դրական մեկնաբանություն՝ չորսուկես աստղ հինգ հնարավորից։ Լեմբը գովել է երգը «բարձր կրկներգի» և «ակումբային պարային բիթերի» համար։ Նա եկել է հետևյալ եզրակացության. «Ոչ ոքի չի զարմացնի այն, եթե երգը Ռիհաննային վերադարձնի առաջին տեղը և դառնա հիթ-շքերթի երկրորդ առաջատարը «Rude Boy» նախորդ սինգլից հետո» ։ Los Angeles Times-ից Ջերիկ Դ. Քենեդին երգին տվել է դրական գնահատական՝ նշելով. «Մենք չենք կարող ասել, թե Ռիհաննան վերադարձել է, քանի որ նա ոչ մի տեղ չէր գնացել, սակայն նրան հաջողվել է կատարել յուրատեսակ վերադարձ»։ Մեջբերելով երգչուհու մեկնաբանություններից մի քանիսը՝ նա ասել է. «Նրա «Rated R» չորրորդ ալբոմի սարսափելի ընդունելությունից հետո նա սկսել է վճռականորեն օգտագործել ավելի «անպատկառ, զվարճալի, կոկետ և եռանդուն ոճ»։ Քննադատը եկել է հետևյալ եզրակացության. «Ակումբային ուղղվածության ու եվրոփոփ ոճի ազդեցության տակ, չխոսելով նույնիսկ հիշվող կրկներգի մասին, երգը սուպերոգևորիչ հիթ է» ։ Billboard ամսագրից Մոնիկա Էրերան գովել է գործիքավորումն ու Ռիհաննային՝ ասելով. «երգի գլխավոր նպատակն է պարահրապարակում տիրապետելը, քանի որ փոփ աստղն իր սիրտը տալիս է մեկ մարդու նորվեգական Stargate դուետի ոգևորիչ երգում» ։
MTV News-ից Ջեյմս Դինխը դրական է գնահատել երգը՝ ասելով. «Խորը ու մռայլ ալբոմից հետո Ռիհաննան վերադարձել է պարահրապարակ նոր հիթով» ։ Digital Spy-ից Նիկ Լևինը երգին տվել է չորս աստղ հինգ հնարավորից՝ այն կոչելով «երկար սպասված սինգլ»։ Նա նաև ասել է, որ երգը կարող է չլինել օրիգինալ, բայց հնաարվոր է, որ այն այն «Ռիհաննայի ամենահաջող փոփ սինգլն է «Don’t Stop The Music» երգից հետո» ։ BBC-ից Ֆրեյզեր Մաքելպայնը «Only Girl» երգին տվել է չորս աստղ հինգ հնարավորից՝ գրելով. «Անկախ այն բանից, թե ինչ եք Դուք մտածում Ռիհաննայի մասին, նա լավ է անում այն երաժշտությունը, որը դուք լսում եք, և նա խոսում է բազմաթիվ երևույթների մասին, նույնիսկ եթե նրա խոսքերը կարող են ցավ պատճառել ձեզ» ։
Դիրքեր հիթ-շքերթներում
«Only Girl» երգը Միացյալ Նահանգների Billboard Hot 100 հիթ-շքերթում իր նորամուտը կատարել է 75-րդ հորիզոնականում ։ Հաջորդ շաբաթ այն բարձրացել է երրորդ հորիզոնական՝ դառնալով տասնվեցերորդ երգը, որ ընդգրկվել է հիթ-շքերթի լավագույն տասնյակում, ինչը վեցերորդ լավագույն արդյունքն է կանանք շարքում հիթ-շքերթի 52-ամյա պատմության ընթացքում ։ Billboard Hot 100 հիթ-շքերթում ընդգրկվելու տասնմեկերորդ շաբաթում երգը հասել է առաջին հորիզոնականին՝ դառնալով հիթ-շքերթը գլխավորած իններորդ սինգլը Ռիհաննայի կարիերայում ։ Հիթ-շքերթի ամբողջ պատմության ընթացքում առաջին անգամ ալբոմի հիմնական սինգլը հասել է առաջին հորիզոնականին երկրորդից («What’s My Name?») : «Only Girl» երգը Hot Digital Songs հիթ-շքերթում իր նորամուտը կատարել է առաջին հորիզոնականում՝ առաջին շաբաթում վաճառվելով ընդհանուր առմամբ 249000 օրինակով ։ Երգը դարձել է Ռիհաննայի վեցերորդ սինգլը, որ հիթ-շքերթում իր նորամուտը կատարել է առաջին հորիզոնականում, և նրա ութերորդ սինգլը, որ գլխավորել է այդ հիթ-շքերթը ։ «Only Girl (In the World)» երգը Ռիհաննայի յոթերորդ սինգլն է, որ զբաղեցրել է առաջին հորիզոնականը Pop Songs էյրփլեյ հիթ-շքերթում, ինչի շնորհիվ դարձել է ռեկորդակիր առաջին հորիզոնականն զբաղեցրած սինգլների թվով այդ հիթ-շքերթի պատմության մեջ։ 2011 թվականի մարտին Միացյալ Նահանգներում սինգլի վաճառված օրինակների քանակը հասել է 3 միլիոնի ։
2010 թվականի սեպտեմբերի 25-ին երգն ընդգրկվել է կանադական Canadian Hot 100 հիթ-շքերթում՝ զբաղեցնելով 65-րդ հորիզոնականը, իսկ մեկ շաբաթ անց գլխավորել է հիթ-շքերթը՝ կորցնելով այդ դիրքը հաջորդ շաբաթ ։ Մի քանի շաբաթ հիթ-շքերթի տարբեր հորիզոնականներ զբաղեցնելուց հետո սինգլը կրկին հասել է առաջին հորիզոնականին 2010 թվականի նոյեմբերի 6-ին ։ Երգն առաջին հորիզոնականն զբաղեցրել է ևս երեք շաբաթ անց և ընդհանուր առմամբ գլխավորել այն չորս շաբաթ ։ 2010 թվականի հոկտեմբերի 3-ին «Only Girl» երգն ընդգրկվել է Ավստրալիայի հիթ-շքերթում՝ զբաղեցնելով առաջին հորիզոնականը ։ Երգը հիթ-շքերթը գլխավորել է երեք շաբաթ՝ առաջատարի դիրքը զիջելով Pink-ի «Raise Your Glass» սինգլին։ «Only Girl» երգն ավստրալիական հիթ-շքերթը չորրորդ և վերջին անգամ գլխավորել է 2010 թվականի նոյեմբերի 7-ին ՝ ստանալով եռակի պլատինե հավաստագիր Ձայնագրող ընկերությունների ավստրալիական ասոցիացիայի (ARIA) կողմից 210,000 օրինակ վաճառքի համար ։ Նոր Զելանդիայի հիթ-շքերթում երգն իր նորամուտը կատարել է առաջին հորիզոնականում և ստացել պլատինե հավաստագիր Նոր Զելանդիայի ձայնագրող ընկերությունների ասոցիացիայի (RIANZ) կողմից։
Մեծ Բրիտանիայում սինգլն իր նորամուտը կատարել է 2010 թվականի հոկտեմբերի 31-ին երկրորդ հորիզոնականում՝ վաճառված լինելով ավելի քան 126,000 օրինակով ։ «Only Girl» սինգլը դարձել է 2010 թվականի երկրորդ բեսթսելլերն ըստ շաբաթական վաճառքների և տասնչորսերորդ հիթը, որ ընդգրկվել է այդ երկրի տասը լավագույն երգերի ցանկում ։ Հաջորդ շաբաթ սինգլը բարձրացել է առաջին հորիզոնական և դարձել Ռիհաննայի չորրորդ #1 հիթը Մեծ Բրիտանիայում՝ մնալով առաջին հորիզոնականում երկու շաբաթ անընդմեջ ։ Երգն ստացել է ոսկե հավաստագիր՝ վաճառված 400,000 օրինակների համար ։
Երաժշտական տեսահոլովակ
«Only Girl» երգի երաժշտական տեսահոլովակի ռեժիսորը Էնթոնի Մենդլերն է։ Տեսահոլովակի պրեմիերան կայացել է 2010 թվականի հոկտեմբերի 13-ին ։ Հարցազրույցի ժամանակ Ռիհաննան պատմել է նկարահանումների ընթացքի ու տեսահոլովակի կառուցվածքի մասին՝ ասելով. «Սա իսկապես, իսկապես գեղեցկկագույն նկարահանումներ են այդ խելագար, խելագար, խելագար վայրերում:Մենք նկարահանել ենք բնապատկերներ, որոնք գտնվում էին Լոս Անջելեսից երկու ժամվա հեռավորության վրա։ Դրանք այն անիրական տեսք ունեին։ Բնապատկերներն ունեն շինծու տեսք, ասես դրանք վերցված են գեղեցիկ բլուրներ պատկերող բացիկներից... Այդ օրերը շատ արևոտ էին, և այդ բնապատկերներն իսկապես նկարահանվել են տեսահոլովակի համար։ Իրականում տեսահոլովակը ցուցադրում է այդ հիանալի բնապատկերներն ու միայն մի մարդու՝ ինձ» ։
Տեսահոլովակը նման է երգի անհոգ տեքստին, որ պատմում է այն մասին, թե երգչուհին «միակ աղջիկն է աշխարհում» ։ Հոլովակում նկարահանվել է միայն Ռիհաննան, որ պարում ու երգում է տարբեր բնապատկերների ֆոնին ։ Տեսահոլովակի մեծ մասում երգչուհու հագին սվիտեր է ու կարճ կիսաշրջազգեստ կամ սպիտակ կրծկալ ու «տղամարդու շորտ» ։ Երկու տեսարաններում Ռիհաննան շրջապատված է բազմագույն փուչիկներով ։
Կենդանի կատարումներ
Հյուսիսային Ամերիկայում «Only Girl» երգն առաջին անգամ կատարվել է Saturday Night Live հաղորդման ընթացքում։ Ռիհաննան պատրաստել է որպես սաունդթրեք Saturday Night Live ծրագրի՝ Հելոուինին նվիրված թողարկման համար, որտեղ նա կատարել է «What’s My Name?» և «Only Girl (In the World)» երգերը ։ Հաջորդ օրը Ռիհաննան կատարել է երգը Մեծ Բրիտանիայում The X-Factor շոուում ։ Նա կատարել է երգը նաև MTV Europe Music Awards 2010 մրցանակաբաշխության ժամանակ, որ անցկացվել է Մադրիդում (Իսպանիա ։ X Factor շոուի ժամանակ Իտալիայում և Le Grand Journal շոուի ժամանակ Ֆրանսիայում 2010 թվականի նոյեմբերի 10-ին ։
Ռիհաննան կատարել է «Love the Way You Lie (Part II)» և «What’s My Name?» երգերի հատվածներ American Music Awards 2010 մրցանակաբաշխության ժամանակ Լոս Անջելեսում, որտեղ ելույթն սկսել է «Love The Way You Lie Part II» երգով, որը կատարել է ա կապելլա, ինչից հետո սկսում է երգել «What’s My Name?» երգը ։
Հավաստագրումներ
! scope="row"| Դանիա (IFPI Denmark)
Արտաքին հղումներ
Կատեգորիա:Ռիհաննայի երգեր Կատեգորիա:Billboard Hot 100 գլխավորած սինգլներ Կատեգորիա:2010 երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Սուրբ ծնունդը Հայաստանում
Սուրբ ծնունդը Հայաստանում, Նոր տարվա խորհրդանշական երևույթներից էին բազմապիսի գուշակությունները (եղանակով, կենդանիների վարքագծով, այցելուների արտաբերած խոսքերով, մոմի կամ լամպի լույսի տակ պատին գծագրվող ստվերներով և այլն)։
Սուրբ ծնունդը Հայաստանում
Տոնի կարևորագույն «Տարի հաց», «Կրկենի», «Դովլաթ կրկենի», «Կլոճ» և այլ անուններով հայտնի ծիսական հացը գուշակության գլխավոր միջոցն էր։
«Տարի հացը» կարող էր լինել գաթա, բաղարջ, կլոր, ձվաձև և այլն, գլխավորն այն էր, որ նրա մեջ թխվելուց առաջ որևէ նշան էր դրվում կորիզ, լոբի, դրամ...: «Տարի հացը» կտրում էին կես գիշերին կամ արշալույսին, տան անդամների թվի համեմատ, հաճախ բաժին հանելով նաև տան կենդանիներին, արտին, հանդին... Ում բաժնի միջից դուրս գար նշանը, այդ տարի նրան երջանկություն էր սպասվում կամ ընտանիքի հաջողությունը նրանից պիտի գար։
Բարին ապահովող ծեսերից և գուշակություններից զատ խիստ ընդհանրա ցած էին չարխափան միջոցները, ինչպես ալյուրով կամ մեղրով խաչեր գծել տան պատերին, գոմի դռանը, պայտ խփել դռան շեմին և այլն։
Ավանդույթները
Նոր տարվա տոնահանդեսի համահայկական սովորություններից առանձնանում է նախորդ օրն ու գիշերը 10-12 տարեկան տղաների խմբերի շրջայցերով տոնը շնորհավորելու ավանդույթը։ Այս խմբերը երգելով շրջում էին տնետուն կամ երդիկից դատարկ տոպրակ իջեցնելով՝ իրենք ծպտված մնում տանիքում։ Տանտիկինները կախված տոպրակի մեջ դնում էին մրգեր, հատուկ այդ նպատակով թխված խմորեղեն, ընդեղեն, չամիչ և այլն։ Երգերում ավետվում էին հին տարվա ավարտը, Նոր տարվա գալուստը, հնչում բարեմաղթություններ։
Չնայած բովանդակային մեծ ընդհանրությանը այդ երգերը բավական տարբերվում էին միմյանցից։
Օրինակ՝
-Ասօր Կախ է, վաղն է Կաղանդ, Կախանն յո՞ր է, վաղն է Կաղանդ Շարոց, բաստեղ, չիր ու հեվեք, Գոգնոց բացեք, գոգով տվեք, Տուն ու երդիք լիք են շարքով, Բարով Կաղանդ, բարկ արևով, Ճոլոտ մամուն՝ ճըմուռ, քաղցու, Ջոջիկ պապան բաղարջ, բլիթ, Ճիժ-պիժերուս՝ շարան-շարան, Շարոց, բաստեղ, անոյշ կաբա, Ափով բաժնենք, ծափով ուտենք...
Ծննդյան պասը
Նոր տարվա նախընթաց երեկոյի ընթրիքը կատարվում էր կեսգիշերին, ընտանիքի բոլոր անդամների պարտադիր ներկայությամբ։ Ընթրիքը բաղկա ցած էր լինում գլխավորապես անուշեղենից, խմորեղենից, մրգերից թարմ ու չոր, ընդեղեններից, աղանձից և այլն։ Ուշագրավ է, որ հունվարի 1-ից սկսվում էր Ծննդյան պասը, և որպես պաս օր Նոր տարվա ուտեստեղենի շարքում իսպառ բացակայում էին կենդանական ծագում ունեցող մթերքները։
Աստվածահայտնություն
Աստվածահայտնության օրը կամ Քրիստոսի ծննդյան տոնը նշում են աշխարհի բոլոր քրիստոնյա ժողովուրդները։ Քրիստոնեության վաղ շրջանում այս տոնը նշում էին հունվարի 6-ին Քրիստոսի մկրտության տոնի հետ միասին։ 4-րդ դարում Հռոմի եկեղեցին որոշում ընդունեց Ծննդյան տոնը նշել դեկտեմբերի 25-ին, Մկրտությունը հունվա րի 6-ին։ Այս որոշումը 451 թվականին վավերացրեց Քաղկեդոնի ժողովը, որից հետո աշխարհի քրիստոնյա ժողովուրդները, հայերից բացի, Ծնունդն ու Մկրտությունը նշում են առանձին-առանձին։ Հայոց եկեղեցին հավատարիմ մնաց Ծնունդը հունվարի 6-ին նշելու ավանդույթին և ցայսօր այդ օրենքը պահում է անխաթար։ Նույն օրը նշվող Մկրտության տոնը խորհրդանշում էր Հորդանան գետում Քրիստոսի մկրտությունը։
Ծննդյան տոն
Ծննդյան տոնի հանդիսությունները հայ ժողովրդի կենցաղում պտտվում էին նախ և առաջ եկեղեցու ծիսակարգի շուրջ։ Բայց և այնպես դրանց միահյուսվել էին որոշ ժողովրդական սովորություններ, որոնք տոնին մասնակիորեն հաղորդում էին ազգային բնույթ։ Այսպես, հունվարի 5-ի երեկոյան տոնահանդեսը կենտրոնանում էր Թաթախման երեկոյի ընթրիքի շուրջ, որին մասնակից ընտանիքի յուրաքանչյուր անդամի սպասքի առաջ վառվում էր նրա համար ժամերգությունից բերված մոմը։ Այդ երեկո սեղանի գլխավոր զարդը ձկնեղենի զանազան տեսակներից պատրաստված խորտիկներն էին խաշած, տապակած, ձկով կարկանդակ, խորոված ձուկ և այլն։ Ձկնատեսակներին ուղեկցում էին առատ յուղով օծված բրնձի, ձավարի, արիշտայի խառը կամ անխառը փլավները, ալյուրից պատրաստած ու դոշաբով կամ մեղրով քաղցրացրած խաշիլը, սիսեռով ու չորացրած բանջարեղենով ապուրը։
Ընթրիքի ընթացքում տուն էին մտնում Քրիստոսի ծնունդն ավետող տղաների 3-5 հոգիանոց խմբեր, տանտերերից ստանում յուղ, ձու, ընկույզ, այլ մթերքներ։ «Ավետիս» երգերը շատ բազմա զան են, երգվում են տեղական բարբառով։ Գրանցում փառաբանվում են Փրկչի առաքինությունները, հրաշագործությունները, ապա բարեմաղթություններ ընտանիքին և նրա անդամներին։ «Ավետիս» երգերի ընդհանուր բարեմաղթությունների թեման հնչում է մոտավորապես այսպես.
- Թող ձեր սեղանն բոլորի, ավետիս, Կթխանի մեջ գինով ի լի, ավետիս, Ձեր բարեկամքն ուրախանան, ավետիս, Չարակամքն ի դառս պատռին, ավետիս։
Ջրօրհնեք
Հունվարի 6-ին պատարագից հետո կատարվում էր Հորդանան գետում Քրիստոսի մկրտությունը խորհրդանշող արարողությունը, որ հայտնի է «Խաչը ջուրը գցել» կամ «Ջրօրհնեք» անուններով։ Հասարակության աչքի առաջ քահանան խաչը ջուրն էր գցում և մեռոն կաթեցնում ջրի մեջ։ Հավաքվածներն անմիջապես օրհնված ջրի մեջ թաթախում էին իրենց ձեռքերը, քսում հիվանդ մասերին համոզված, որ օրհնված ջուրը կլավացնի իրենց։ Այդ ջրից թասերով, սափորներով տուն էին տանում, կաթեցնում յուղ ու պանրի կարասները, ամբարի մեջ՝ մթերքների առատությունն ապահովելու հույսով։ Այդ ջրից պահում էին նաև մինչև հաջորդ տարվա տոնը և գործածում անհրաժեշտության դեպքում մաքրում ապականված ամանեղնը, խմեցնում հիվանդներին, խառնում Տեառնընդառաջի մոխրին և գործածում կարկտի դեմ և այլն։
Ջրօրհնեքի տոնական ժողովրդական ծիսաշարն, անշուշտ, առնչվում է վաղնջական ժամանակներից հայոց մեջ հայտնի ջրի պաշտամունքի գաղափարին, որի դրսևորումներն առտնին ու տոնական կենցաղում ձգվում էին ողջ տարվա ընթացքում և միտում ունեին մարդկանց հաղորդակցել ջրի մաքրագործող ու կենարար զորությանը։
Պարսամյան
Պարսամյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Ասորերեն հիմքով ազգանուններ
Սուրբ ծնունդը Հայաստանում
Արտաքին հղումներ
Կատեգորիա:Քրիստոնեական ծիսակատարություններ Կատեգորիա:Կրոնական արարողություններ Կատեգորիա:Քրիստոնեությունն ըստ ազգությունների
(966) Մուսկի
Միջին հեռավորությունը Արեգակից կազմում է 2,717402 ա. մ., առավելագույնը մոտենում է 2,3616 ա. մ. հեռավորության վրա և հեռանում 3,0732 ա. մ. ։ Արեգակի շուրջ մեկ ամբողջական պտույտ է կատարում 1636,17 երկրային օրվա ընթացքում, իր ուղեծրով շարժվելով միջինում 0,220026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,41° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1921 թվականին հայտնաբերված աստղագիտական մարմիններ Կատեգորիա:Վալտեր Բաադեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վահան Փափազյան (այլ կիրառումներ)
Վահան Փափազյան անուն-ազգանունը կարող է վերաբերել՝
Մարիս Շտրոմբերգս
Կենսագրություն
Մարիս Շտրոմբերգսն ամուսնացել է ֆիլիպինուհի Նատաշա Պաուլոի հետ 2016 թվականի նոյեմբերին, մեկ տարի անց այն բանից հետո, երբ Մարիսը նրան առաջարկություն էր արել։ 2018 թվականի ամռանը Մարիսը հայր դարձավ, ծնվեց տղան, որին անվանեցին Ռիո Ջեյմս ։
Կարիերա
Մարիս Շտրոմբերգսը Գերմանիայում 2008 թվականի մայիսին դարձել է Եվրոպայի չեմպիոն, իսկ որոշ ժամանակ անց նվաճել է աշխարհի առաջնության ոսկե մեդալը ։ Սակայն գլխավոր ձեռքբերումը դեռևս առջևում էր, օգոստոսին նա դարձել է Պեկինում հեծանվավազքի օլիմպիական չեմպիոն ։ Մարիս Շտրոմբերգսը դարձել է BMX -ի Լատվիայի հեծանվավազքի պատմության մեջ առաջին օլիմպիական չեմպիոնը և Լատվիայի պատմության երկրորդ օլիմպիական չեմպիոնը՝ մարմնամարզիկ Իգոր Վիհրովից հետո անկախության վերականգնումից ի վեր ։ Մարիսից բացի, ոչ մի լատվիացի մարզիկ չի կարողացել նույն մրցաշրջանում նվաճելել բոլոր այս տիտղոսները ։ 2008 թվականին ըստ Sporta Avīze ամսագրի վարկածի, Մարիսը դարձել է Լատվիայում ամենահայտնի մարզիկը ։
2010 թվականին Շտրոմբերգսը կրկին հաղթել է աշխարհի առաջնությունում ։ Նա երկրորդ տարին անընդմեջ նվաճել է Nora Cup մրցանակը, այնուհետև Ֆրանսիայում նվաճել է Supercross World Cup սուպերկրոսի աշխարհի գավաթը ։